b'\n_START_ARTICLE_\nS\xc3\xb8ren Bendixen\n_START_SECTION_\nKarriere\n_START_PARAGRAPH_\nBendixen blev uddannet fra Danmarks Journalisth\xc3\xb8jskole i \xc3\xa5r 2000. Kort efter blev han ansat p\xc3\xa5 TV 2 Nyhederne i Odense i en kort overgang. Derefter arbejde han p\xc3\xa5 Nordisk Film, som tilrettel\xc3\xa6gger og billedjournalist p\xc3\xa5 en serie dokumentarprogrammer til DR2 under navnet Retssagen. Fra Nordisk Film flyttede han til Bastard Film, hvor han arbejdede fra 2001-2004 med tilrettel\xc3\xa6ggelse af dokumentarprogrammer prim\xc3\xa6rt til TV 2. Han tilrettelagde bl.a. Det Dyre Diplomati, Sidste Chance, De Fravalgte, V\xc3\xa5ben til salg og \xc3\x86resdrab \xe2\x80\x93 en tyrkisk tragedie._NEWLINE_I 2004 skiftede S\xc3\xb8ren Bendixen til Angel Films, hvor han var med til at udvikle og tilrettel\xc3\xa6gge Operation X p\xc3\xa5 TV 2._NEWLINE_Derefter kom han til DR og arbejdede i perioden 2004-2007 som journalist, redaktionssekret\xc3\xa6r og redakt\xc3\xb8r p\xc3\xa5 Magasinet S\xc3\xb8ndag p\xc3\xa5 DR 1. Af st\xc3\xb8rre historier kan n\xc3\xa6vnes skandalerne omkring Seest unders\xc3\xb8gelserne, historien om Naja og Steen og historien om indk\xc3\xb8b af kampfly for milliarder._NEWLINE_I \xc3\xa5rene 2007-2010 var han rejsende reporter p\xc3\xa5 magasinet Horisont p\xc3\xa5 DR1 og fra efter\xc3\xa5r 2010 DRs Asien-korrespondent i Beijing._NEWLINE_Fra d. 1. september 2014 blev han v\xc3\xa6rt p\xc3\xa5 DR2 Dagen i f\xc3\xa6llesskab med Lene Johansen. Fra 2017 er han DRs f\xc3\xb8rste korrespondent med Afrika som fast stofomr\xc3\xa5de. Han f\xc3\xa5r, men med base i Danmark.'